Ego, in Dei nomine, Malvuinus et uxor mea Ainiz donamus Deo et sanctis apostolis Petro et Paulo, ad locum Cluniacum, ubi domnus abba Odilo preesse videtur, et fratribus ibidem Deo servientibus, aliquid de rebus nostris quæ sunt sitæ in pago Matisconensi, in villa quæ dicitur Morniacus, videlicet vineam unam quæ habet in longum perticas XVI et in latum perticas XIII; et terminatur a circio via publica, et de tribus partibus de ipso consortio. Donamus etiam in alio loco pratum unum quod habet in longum perticas XXXII, et de una fronte perticas X, et de alia perticas IIII et dimidiam; et terminatur ipsum pratum a circio rivo currente, a mane terra Sanctæ Mariæ, a meridie terra Sancti Mammeæ, a sero Engilelmi. Donamus iterum in villa quæ dicitur Sancti Mauritii pratum unum quod habet in longum perticas XVIII et in una fronte perticas XI et pedes III, et in alia fronte perticas VIIII; et terminatur a circio via publica, a mane terra Sancti Mauricii, a meridie terra Sancti Vincentii, a sero terra Odonis. Et donamus iterum in villa quæ dicitur Perrot vineam unam quæ habet in longum perticas XXIIIIor et de una fronte perticas VII et de alia fronte perticas V; terminatur ipsa vinea a sero via publica, a circio terra Sancti Stephani, a mane terra Durant, a meridie terra. Ea tamen ratione, ut omni anno habitatores jam supradicti loci IIIIor sextarios vini recipiant; et post nostrum discessum omnia quæ supra commemoravimus ad jam dictum locum perveniant. S. Malvuini et uxoris ejus et filii, qui donationem istam fecerunt et firmare rogaverunt. S. Girardi, Warnerii, Sigismundi. Quod si ullus ex heredibus nostris aliquam calumniam facere voluerit, sit culpabilis, et judiciaria potestate compulsus V libras auri persolvat, et quod voluerit non perficiat, et insuper iram Dei omnipotentis et sanctorum ejus incurrat. Actum in Vilpedrino, die martis, regnante Rotberto rege feliciter. Ego Rotbertus sacerdos rogatus scripsi.